GeneCards
GeneCards je baza podataka ljudskih gena koja pruža genomske, proteomske, transkriptomske, genetičke i funkcionalalne informacije o svim poznatim i predviđenim ljudskim genima. Razvija ga i održava „Krunski centar za genetiku čovjeka" (Crown Human Genome Center) na Weizmannovom institutu za nauku (Weizmann Institute of Science). Cilj baze podataka je pružiti brz pregled ažuriranih dostupnih biomedicinskih informacija o pretraživanom genu, uključujući ljudske gene, kodirane proteine i relevantne bolesti. Baza podataka GeneCards omogućava pristup besplatnim resursima svjetske mreže o više od 7.000 svih poznatih ljudskih gena koji su integrirani iz > 90 izvora podataka, kao što je HUGO komitet za nomenklaturu gena (HGNC), Ensembl i NCBI. Glavna lista gena temelji se na odobrenim genskim simbolima koje je objavio HUGO. Podaci se pažljivo prikupljaju i odabiru iz ovih baza podataka pod njihovim motorom. Ako pretraga ne vrati nikakve rezultate, ova baza podataka dat će nekoliko prijedloga koji će korisnicima pomoći da izvrše pretraživanje, ovisno o vrsti upita i ponudit će izravne veze do pretraživača drugih baza podataka. Vremenom je baza podataka GeneCards razvila niz alata (GeneDecks, GeneLoc, GeneALaCart) koji imaju specijalizovanije mogućnosti. Od 1998., baza podataka GeneCards široko se koristi u zajednicama iz oblasti bioinformatike, genomike i medicine, više od 15 godina.